تیمور خان جھگڑا

تیمور سلیم خان جھگڑا (پیدائش 9 نومبر 1977) ایک پاکستانی سیاست دان , جو 29 اگست 2018 سے خیبر پختونخوا کے موجودہ صوبائی وزیر برائے خزانہ ہیں۔ وہ اگست 2018 سے خیبرپختونخوا کی صوبائی اسمبلی کے رکن ہیں۔

ابتدائی زندگی اور تعلیم 
وہ 9 نومبر 1977 کو پشاور، خیبرپختونخوا، پاکستان میں پیدا ہوئے۔  ریٹائرڈ وفاقی سیکرٹری سلیم خان جھگڑا  ان کے والد ہیں ، وہ پیپلز پارٹی کے مرحوم رہنما اور صوبائی وزیر افتخار جھگڑا کے بھتیجے اور بااثر بیوروکریٹ غلام اسحاق خان کے پوتے ہیں جنہوں نے 1988 اور 1993  کے دوران پاکستان کے صدر کی حیثیت سے خدمات انجام دیں۔

انہوں نے 2008 میں لندن بزنس اسکول سے ماسٹر آف بزنس ایڈمنسٹریشن کی ڈگری حاصل کی ، اس سے پہلے غلام اسحاق خان انسٹی ٹیوٹ آف انجینئرنگ سائنسز اینڈ ٹیکنالوجی  سے مکینیکل انجینئرنگ میں بیچلر آف سائنس کی ڈگری حاصل کی

سیاسی دور 
جھگڑا نے اپنے سیاسی کیرئیر کا آغاز میک کینسی اینڈ کمپنی میں شراکت دار کی نوکری چھوڑنے کے بعد کیا۔ 

جنوری 2018 میں، انہوں نے پاکستان تحریک انصاف (پی ٹی آئی) میں شمولیت اختیار کی۔  جس کے بعد انہیں پی ٹی آئی کے اندر سے سخت مخالفت کے باوجود حلقہ PK-73 (پشاور-VIII) سے 2018 کے عام انتخابات میں حصہ لینے کے لیے پی ٹی آئی کا ٹکٹ دیا گیا۔   واضح رہے کہ پی ٹی آئی کے کم از کم 33 کارکنوں نے حلقہ PK-73 (پشاور-VIII) کے ٹکٹ کے لیے درخواست دی جن میں سے اکثر مقامی تھے لیکن پی ٹی آئی نے تیمور خان جھگڑا کو ٹکٹ دینے کا فیصلہ کیا، جو اس حلقے میں نسبتاً غیر معروف  تھے ۔ 

2018 کے عام انتخابات میں حلقہ PK-73 (پشاور-VIII) سے پی ٹی آئی کے امیدوار کے طور پر خیبرپختونخوا کی صوبائی اسمبلی کے لیے منتخب ہوئے۔  انہوں نے 15,449 ووٹ حاصل کیے اور متحدہ مجلس عمل کے امیدوار امان اللہ کو شکست دی۔ 

29 اگست 2018 کو، انہیں وزیراعلیٰ محمود خان کی خیبرپختونخوا کی صوبائی کابینہ میں شامل کیا گیا اور انہیں خیبر پختونخوا کا صوبائی وزیر برائے خزانہ مقرر کیا گیا۔

حوالہ جات 

1977ء کی پیدائشیں
پاکستان تحریک انصاف کے ارکان صوبائی اسمبلی خیبر پختونخوا
خیبر پختونخوا کے صوبائی وزیر
پشتون شخصیات
بقید حیات شخصیات
Short description is different from Wikidata